**Olof Linus Hultström** (s. 9. joulukuuta 1992 Vimmerby, Ruotsi) on ruotsalainen jääkiekkopuolustaja, joka edustaa SHL-joukkue Linköping HC:ta. Hän laukoo oikealta.

Pelityyli
---------

Elite Prospects -sivuston mukaan Hultström on pelityyliltään hyökkäävä puolustaja, jolla on hyvä laukaus. Hän on käyttökelpoinen ylivoimalla, menee ruuhkatilanteisiin, on hyvä syöttäminen sekä tekemään luovia ja fiksuja ratkaisuja kiekollisena. Hultströmillä on kuitenkin kehitettävää oman puolustuspään pelaamisessa. Hän laukoo oikealta.

Ura
---

### Seuraura

Hultström aiemman seuransa Linköping HC:n paidassa.
Hultström on Vimmerby HC:n kasvatti. Hän debytoi seuran miesten joukkueessa vain 15-vuotiaana Ruotsin II-divisioonassa kaudella 2007–2008. Kaudeksi 2008–2009 Hultström siirtyi Linköping HC:n J18-junioreihin. Kaudella 2009–2010 hän sai seurassa tililleen ensimmäisen Elitserien-ottelunsa. Hultström teki Elitserien-debyyttinsä 2. maaliskuuta 2010 Skellefteå AIK:ta vastaan, mutta hän jäi ottelussa kuitenkin ilman peliaikaa. Kauden 2010–2011 Hultström pelasi kokonaan Linköpingin J20-junioreissa, joiden kapteenina hän toimi ja oli joukkueen tehokkain puolustaja tehoilla 11+10=21.

Maaliskuussa 2011 Hultström teki kaksivuotisen Elitserien-sopimuksen Linköpingin kanssa. Huhtikuussa seura kuitenkin lainasi hänet sarjatasoa alemmas HockeyAllsvenskan-joukkue IK Oskarshamniin, jossa Hultström pelasi valtaosan kaudesta 2011–2012 tehden 47 runkosarjaottelussa tehot 5+12=17 ja kuudessa nousukarsintaottelussa yhden syöttöpisteen. Hän oli runkosarjassa joukkueen tehokkain puolustaja Sam Lofquistin kanssa. Linköpingissä Hultström pelasi kauden aikana viisi runkosarja- ja kolme European Trophy -ottelua tehden yhden syöttöpisteen. Hän sai ensimmäiset peliaikansa Elitserienissä 20. joulukuuta 2011 Brynäs IF:ää vastaan. Hultström sai ottelussa jääaikaa 12.59 minuuttia. Hän keräsi ottelusta teholukeman +1 ja myös yhden kahden minuutin jäähyn. Hultström vahvisti myös seuran J20-junioreita ja voitti kauden päätteeksi J20 SuperElitin mestaruuden. Kausi 2012–2013 oli Hultströmille varsinainen tulokaskausi Elitserienissä ja hän teki 55 runkosarjaottelussa tehot 5+3=8 ja kymmenessä playoff-ottelussa kaksi syöttöpistettä. Hultströmin Elitserien-uran avausmaali syntyi 17. marraskuuta 2012 Växjö Lakers HC:tä vastaan. Samassa kuussa hän teki Linköpingin kanssa kaksivuotisen jatkosopimuksen.

Kaudesta 2013–2014 Hultström pelasi Linköpingin ohella ison osan taas lainalla Allsvenskanin IK Oskarshamnissa. Kesken kauden 2014–2015, lokakuussa 2014 hän siirtyi vain viiden pelaamansa ottelun jälkeen suuremman peliajan perässä loppukauden sopimuksella SHL:n (ent. Elitserien) nousijajoukkue Leksands IF:n riveihin. Hultström oli joukkueen tehokkain puolustaja ja kolmanneksi paras pistemies tehoilla 10+23=33, joilla hän jakoi koko liigan puolustajien maalipörssin voiton Skellefteå AIK:n Tim Heedin ja Luleå HF:n Kristian Näkyvän kanssa sekä puolustajien pistepörssin kolmannen sijan Linköping HC:n Jonas Junlandin kanssa. Joukkue putosi kauden päätteeksi kuitenkin Allsvenskaniin.

Kaudeksi 2015–2016 Hultström siirtyi kolmivuotisella sopimuksella Djurgårdens IF:ään. Hän oli joukkueen tehokkain puolustaja tehoilla 12+19=31, joilla Hultström voitti SHL:n puolustajien maalipörssin ja jakoi puolustajien pistepörssin voiton Linköping HC:n Chad Billinsin kanssa. Hän voitti myös Djurgårdenin sisäisen tehotilaston lukemalla +17. Kevään 2016 pudotuspeleissä hän oli joukkueen paras pistemies ja syöttäjä tehoilla 3+9=12, joilla Hultström oli koko liigan tehokkain puolustaja.

Toukokuussa 2016 NHL-varaamaton Hultström teki kaksivuotisen tulokassopimuksen Florida Panthersin kanssa. Syksyn harjoitusleirin päätteeksi seura kuitenkin lainasi hänet kaudeksi 2016–2017 vielä Djurgårdeniin. Hultström oli joukkueen tehokkain puolustaja tehoilla 7+13=20, joilla hän sijoittui SHL:n puolustajien pistepörssissä kymmenenneksi.

Hultström osallistui Panthersin syksyn 2017 harjoitusleirille, mutta hän ei kuitenkaan omien sanojensa mukaan kokenut olevansa fyysisesti ja henkisesti valmis taistelemaan NHL-paikasta ja olleensa organisaation luottamuksen arvoinen. Hultström palasi harjoitusleirin jälkeen lokakuussa Djurgårdeniin, jonka kanssa hän teki kaksivuotisen sopimuksen. Hulström oli kaudella 2017–2018 joukkueen tehokkain puolustaja tehoilla 5+19=24. Hän voitti myös SHL:n pudotuspelien puolustajien maalipörssin viidellä osumallaan. Hultströmin maaleista kaksi jäi voittomaaleiksi.

Kaudella 2018–2019 Hultström oli Djurgårdenin tehokkain puolustaja tehoilla 9+18=27, joilla hän jakoi SHL:n puolustajien pistepörssin kuudennen sijan Luleå HF:n Erik Gustafssonin ja Örebro HK:n Kristian Näkyvän kanssa. Hultström jakoi myös tehoilla 5+8=13 koko liigan pudotuspelien puolustajien piste-, maali- ja syöttöpörssin voiton Frölunda HC:n Chay Genowayn kanssa. Kuudennessa puolivälieräottelussa 2. huhtikuuta 2019 vieraissa Skellefteå AIK:ta vastaan hän ratkaisi Djurgårdenille välieräpaikan tehtyään joukkueensa 1–4-voittoon päättyneen ottelun ratkaisumaalin. Hultström voitti kauden päätteeksi SHL-hopeaa. Huhtikuussa 2019 hän teki Djurgårdenin kanssa vuoden mittaisen jatkosopimuksen.

### Maajoukkueura

Hultström on pelannut Ruotsin A-maajoukkueessa 11 ottelua tehopistein 4+4=8. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Hultström teki ottelussa myös ensimmäisen A-maajoukkuemaalinsa ylivoimalla. Hän putosi lopulta viimeisten joukossa saman kevään MM-joukkueesta.

Hultström pelasi myös alle 19-vuotiaiden World Junior A Challengessa vuonna 2010. Yhteensä hän on pelannut seitsemän nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Vimmerby HC | Ruotsi II | – | 1 | 0 | 1 | – | – | – | – | – | – |
| 2008–2009 | Linköping HC | J18 Elit | 16 | 1 | 4 | 5 | 0 | – | – | – | – | – |
|  | Linköping HC | J18 Allsv. | 14 | 2 | 2 | 4 | 4 | 2 | 0 | 0 | 0 | 0 |
| 2009–2010 | Linköping HC | J18 Elit | 22 | 4 | 14 | 18 | 18 | – | – | – | – | – |
|  | Linköping HC | J18 Allsv. | 8 | 4 | 3 | 7 | 2 | 3 | 0 | 3 | 3 | 2 |
|  | Linköping HC | SuperElit | 13 | 1 | 2 | 3 | 4 | 6 | 1 | 3 | 4 | 2 |
|  | Linköping HC | Elitserien | 1 | 0 | 0 | 0 | 0 | – | – | – | – | – |
| 2010–2011 | Linköping HC | SuperElit | 41 | 11 | 10 | 21 | 55 | 3 | 1 | 2 | 3 | 2 |
| 2011–2012 | Linköping HC | SuperElit | 2 | 0 | 1 | 1 | 2 | 6 | 2 | 4 | 6 | 4 |
|  | Linköping HC | Elitserien | 5 | 0 | 0 | 0 | 4 | – | – | – | – | – |
|  | IK Oskarshamn | Allsvenskan | 47 | 5 | 12 | 17 | 26 | – | – | – | – | – |
| 2012–2013 | Linköping HC | Elitserien | 55 | 5 | 3 | 8 | 32 | 10 | 0 | 2 | 2 | 2 |
| 2013–2014 | IK Oskarshamn | Allsvenskan | 23 | 2 | 9 | 11 | 6 | – | – | – | – | – |
|  | Linköping HC | SuperElit | 3 | 2 | 2 | 4 | 14 | – | – | – | – | – |
|  | Linköping HC | SHL | 31 | 1 | 1 | 2 | 8 | 11 | 0 | 3 | 3 | 4 |
| 2014–2015 | Linköping HC | SHL | 5 | 0 | 0 | 0 | 0 | – | – | – | – | – |
|  | Leksands IF | SHL | 48 | 10 | 23 | 33 | 20 | – | – | – | – | – |
| 2015–2016 | Djurgårdens IF | SHL | 52 | 12 | 19 | 31 | 16 | 8 | 3 | 9 | 12 | 6 |
| 2016–2017 | Djurgårdens IF | SHL | 44 | 7 | 13 | 20 | 24 | 3 | 0 | 1 | 1 | 2 |
| 2017–2018 | Djurgårdens IF | SHL | 44 | 5 | 19 | 24 | 16 | 11 | 5 | 1 | 6 | 4 |
| 2018–2019 | Djurgårdens IF | SHL | 52 | 9 | 18 | 27 | 4 | 19 | 5 | 8 | 13 | 10 |
| 2019–2020 | Djurgårdens IF | SHL | 52 | 15 | 17 | 32 | 20 | – | – | – | – | – |
| 2020–2021 | Vitjaz Podolsk | KHL | 57 | 7 | 16 | 23 | 28 | – | – | – | – | – |
| 2021–2022 | Metallurg Magnitogorsk | KHL | 48 | 4 | 24 | 28 | 22 | 20 | 2 | 5 | 7 | 12 |
| 10 kautta | yhteensä | Elitserien/SHL | 389 | 64 | 113 | 177 | 144 | 62 | 13 | 24 | 37 | 28 |
| 2 kautta | yhteensä | KHL | 105 | 11 | 40 | 51 | 50 | 20 | 2 | 5 | 7 | 12 |

Lähteet
-------

* Linus Hultström The Internet Hockey Databasessa (englanniksi)
* Linus Hultström Eurohockey-sivustolla (englanniksi)
* Linus Hultström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Linus Hultström *Elite Prospects*. Everysport Media Group AB.  (englanniksi)
2. ↑  Linus Hultström *SHL.se*. SHL AB. Viitattu 12.11.2019. (ruotsiksi)
3. ↑  Elite Prospects - Linköping HC J20 *eliteprospects.com*. Everysport Media Group. Viitattu 12.11.2019. (englanniksi)
4. ↑  Pettersson, Robert: LHC behåller nyckelspelare *Hockeysverige.se*.  29.3.2011. NewsMe. Viitattu 29.5.2016. (ruotsiksi)
5. ↑  Elite Prospects - IK Oskarshamn *eliteprospects.com*. Everysport Media Group. Viitattu 12.11.2019. (englanniksi)
6. ↑  Linus Hultström *SHL.se*. SHL AB. Viitattu 12.11.2019. (ruotsiksi)
7. ↑  Linus Hultström *SHL.se*. SHL AB. Viitattu 12.11.2019. (ruotsiksi)
8. ↑  Pettersson, Gustaf: Linus Hultström förlänger kontraktet med LHC *lhc.eu*.  23.11.2012. Linköping Hockey Club AB.  Arkistoitu 6.10.2014. Viitattu 29.5.2016. (ruotsiksi)
9. ↑  Broman, Elin: Hultström förstärker Leksands IF *leksandsif.se*.  1.10.2014. Leksands IF Ishockey AB. Viitattu 29.5.2016. (ruotsiksi)
10. ↑  Elite Prospects - Leksands IF *eliteprospects.com*. Everysport Media Group. Viitattu 12.11.2019. (englanniksi)
11. ↑  Elite Prospects - SHL Stats 2014-2015 *eliteprospects.com*. Everysport Media Group. Viitattu 12.11.2019. (englanniksi)
12. ↑  Linus Hultström till Djurgården *difhockey.se*.  9.4.2015. Djurgården Hockey AB. Viitattu 29.5.2016. (ruotsiksi)
13. ↑  Elite Prospects - Djurgårdens IF *eliteprospects.com*. Everysport Media Group. Viitattu 12.11.2019. (englanniksi)
14. ↑  Elite Prospects - SHL Stats 2015-2016 *eliteprospects.com*. Everysport Media Group. Viitattu 12.11.2019. (englanniksi)
15. ↑  Florida Panthers Sign Defenseman Linus Hultström *nhl.com/panthers*.  3.5.2016. SUNRISE, Fla:  Florida Panthers. Viitattu 29.5.2016. (englanniksi)
16. ↑  Floridalta mielenkiintoinen värväys – Ruotsin liigan tehokkain puolustaja tarttui täkyyn *suomikiekko.com*.  4.5.2016. Nordic Sport Media. Viitattu 29.5.2016.
17. ↑  Hultström kommer tillbaka till Djurgården *difhockey.se*.  12.10.2016. Djurgården Hockey AB. Viitattu 12.10.2016. (ruotsiksi)
18. ↑  Elite Prospects - SHL Stats 2016-2017 *eliteprospects.com*. Everysport Media Group. Viitattu 12.11.2019. (englanniksi)
19. ↑  Edman, Anton: Vann backarnas poängliga 2016 – nu närmar han sig gammal god form: "Han är en toppspelare" *Hockeysverige.se*.  18.11.2017. NewsMe. Viitattu 5.7.2018. (ruotsiksi)
20. ↑  Lönngren, Mattias: Nu är det klart *difhockey.se*.  1.10.2017. Djurgården Hockey AB. Viitattu 5.7.2018. (ruotsiksi)
21. ↑  Elite Prospects - Djurgårdens IF *eliteprospects.com*. Everysport Media Group. Viitattu 12.11.2019. (englanniksi)
22. ↑  Elite Prospects - SHL Stats 2017-2018 *eliteprospects.com*. Everysport Media Group. Viitattu 12.11.2019. (englanniksi)
23. ↑  Linus Hultström *SHL.se*. SHL AB. Viitattu 12.11.2019. (ruotsiksi)
24. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 12.11.2019. (englanniksi)
25. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 12.11.2019. (englanniksi)
26. ↑  Funqvist, Sixten: Djurgården till semifinal *SHL.se*.  2.4.2019. SHL AB. Viitattu 12.11.2019. (ruotsiksi)
27. ↑  Linus Hultström förlänger med Djurgården *difhockey.se*.  18.4.2019. Djurgården Hockey AB. Viitattu 12.11.2019. (ruotsiksi)
28. ↑  Tilanne 23.3.2017
29. ↑  Sweden vs Switzerland - EHC - Euro Hockey Challenge *pointstreak.com*.  7.4.2016. Pontstreak Sports Technologies Inc. Viitattu 5.7.2018.
30. ↑  Savonen, Ilari: Todellinen romahdus, kriisipalaveri ja isot pelaajamuutokset – Ruotsin MM-joukkueessa tapahtuu *suomikiekko.com*.  30.4.2016. Nordic Sport Media. Viitattu 21.6.2016.